2015.05.29.

Szent Pál Szociális Központ, Kemenespálfa

Szombathelyi egyházmegyei karitász

Sajtóközlemény

befejeződött a „szent pál szociális központ energetikai korszerűsítése” című projekt

**A Szombathelyi Egyházmegyei Karitász KEOP-4.10.0/E/12-2014-0099 számú projektjének megvalósítása 2015. május 29-én befejeződött.**

A Szombathelyi Egyházmegyei Karitász 2014. évben 14.491.718 Ft összegű vissza nem térítendő támogatást nyert az Európai Regionális Fejlesztési Alap és Magyarország költségvetése társfinanszírozásában. A támogatás segítségével 17.049.081 Ft összköltségvetésű beruházás keretében történt meg a Kemenespálfán működtetett Szent Pál Szociális Központ energetikai korszerűsítése, ahol a helyben illetve közeli falvakban élő szenvedélybetegségből kigyógyult, pszichológiai problémákkal küzdő, illetve megváltozott munkaképességű embereket látnak el. A projekt során a szociális központ nyílászáróinak cseréje történt meg, az épület külső hőszigetelést, födém szigetelést kapott, egy új kondenzációs kombi gázkazán beszerelésével korszerűsítésre került a fűtési rendszer, illetve 10 db napelem került felszerelésre. A beruházás kivitelezési munkálatai 2015. májusban fejeződtek be.

A beruházásnak köszönhetően jelentősen javultak az intézmény épületének energetikai mutatói, csökkent az energiafelhasználás, csökkent a rezsiköltség, melynek révén a szervezet az így keletkező megtakarítást a jövőben a rehabilitáció hatékonyabbá tételére tudja fordítani.

A számszerűsíthető eredmények mellett a projekt további hozadéka, hogy lényeges javulás következett be az intézmény ellátottainak komfortérzetében, hiszen jelentősen javultak a központ által kínált szolgáltatások körülményei, mely még vonzóbb környezetet kínál az intézményhez segítségért fordulók számára, hozzájárul gyógyulásukhoz.